Բրիջիթ Մենդլեր

Բրիջիթ Կլեռ Մենդլեր (անգլ.՝ Bridgit Claire Mendler; դեկտեմբերի 18, 1992(1992-12-18), Վաշինգտոն, Կոլումբիայի շրջան, ԱՄՆ), ամերիկացի դերասանուհի, երգչուհի, երգերի հեղինակ և երաժշտական պրոդյուսեր։


== Վաղ տարիներ ==
Բրիջիթ Մենդլերը ծնվել է Վաշինգտոնում 1992 թվականի դեկտեմբերի 18-ին։ 8 տարեկան հասակում նա իր ընտանիքի հետ տեղափոխվել է Սան Ֆրանցիսկո արվարձան։ Հենց այնտեղ հետաքրքրվել է դերասանությամբ, դրամատիկական և երաժշտական թատրոններում սկսել է խաղալ տեղի բեմադրություններում, դառնալով ամենաերիտասարդ կատարողը Սան Ֆրանցիսկոյում տեղի ունեցող Fringe Festival-ում։ Երբ Բրիջիթը դարձավ 11 տարեկան, նրա համար գործակալ վարձեցին։


== Կարիերա ==
2004 թվականին Մենդլերը ստացել է իր առաջին դերը հնդկական «The Legend of Buddha» անիմացիոն ֆիլմում, որտեղ նա հնչյունավորել է Լյուսիին։ 13 տարեկանում «Գլխավոր հիվանդանոց» սերիալի մի դրվագում խաղալու համար ստանում է մի փոքրիկ դեր։
2007 թվականին տեղի է ունեցել նրա կինոդեբյուտը Էլիսոն Սթոների և Լուկաս Գրեյբիլի հետ «Էլիսը գլխիվայր» ֆիլմում, որտեղ խաղացել է Պամելայի դերը։ Հենց այդ տարում Բրիջիթը իր ուժերը փորձել է «Տվեք Սանիին հնարավորություն» սերիալի գլխավոր կերպարի համար, սակայն դերը տրվել է Դեմի Լովատոյին։ 2008 թվականին խաղացել է «Դիմադրում» ֆիլմում։ Ինչպես նաև 2009 թվականին նկարահանվել է գլխավոր դերում «Ժամանակավոր հղի է» ֆիլմում Լինդսի Լոհանի հետ։ Մենդլերը դեր է ստացել նաև «Էլվինը և բուրունդուկները 2» ֆիլմում։
Սկսած 2009 թվականից նա խաղացել է Ջուլիետ վան Հյուզենի դերը «Ուեյվերլի Փլեյսի կախարդները» սերիալում։ 2010 թվականին Բրիջիթը դարձել է Դիսնեյ ալիքի «Հաջողությո՜ւն, Չարլի՛» ինքնօրինակ սերիալի գլխավոր հերոսը, որում Մարմնավորել է Տեդդի Դանքնին։ 2011 թվականին նա ստացել է Օլիվիա Ուայթի դերը «Լիմոնադե բերան» երիտասարդական ֆիլմում։ Այդ ֆիլմի համար Մենդլերը ձայնագրել է մի քանի երգեր։ Նույն տարում հայտնվել է «Տիկնիկը Բևերլի Հիլզից 2» ֆիլմում՝ Ապպոլոնի դերում։
2011 թվականի մարտի 31-ին հաստատվել է, որ Բրիջիթ Մենդլերը պայանագիր է կնքել Hollywood Records-ի հետ և սկսել է աշխատել իր առաջին ձայնասկավառակի վրա։ Ավելի ուշ, այդ տարվա ձմռանը, Մենդլերը հայտնվել է Disney Channel ալիքով ցուցադրվող «Հաջողությո՜ւն, Չարլի՛: Սուրբ ծնունդ է» ինքնօրինակ ֆիլմում, որի պրեմեիրան կայացել է 2011 թվականի դեկտեմբերի 2-ին Դիսնեյ ալիքով։
2012 թվականին նա նկարահանվեց «Բժիշկ Հաուսը» սերիալում Կելլի Ռոջերսի՝ անտուն թափառող դեռահասի դերում, ով հիվանդ էր խորհրդավոր հիվանդությամբ։ Ինչպես նաև ամերիկյան դուբլյաժում նա հնչյունավորել է լիամետրաժ անիմե ֆիլմի գլխավոր հերոս Արիետիին։
2012 թվականի օգոստոսի 3-ին կայացել է նրա դեբյուտային՝ Ready or Not երգի պրեմեիրան։ «Hello! My name is…» դեբյուտային ձայնասկավառակը թողարկվել է 2012 թվականի հոկտեմբերի 22-ին։ 2013 թվականի ամռանը կայացել է երգչուհու առաջին համերգային շրջագայությունը իր դեբյուտային ձայնասկավառակի աջակցման նպատակով։
Ինչպես նաև նա մարմնավորել է իրեն «Վիոլետտա» սերիալի երկրորդ եթերաշրջանի 11-րդ դրվագում։ 2014 թվական վերջերին հայտնի է դարձել, որ նա «Ժամադրման համար ոչ պիտանիները» սերիալի երկրորդ եթերաշրջանի գլխավոր կազմում խաղալու համար դեր է ստացել։ 2015 թվականի հուլիսին Մենդլերը լքել է Hollywood Records-ը։


== Անձնական կյանք ==
2012 թվականի սեպտեմբերին մի հարցազրույցի ժամանակ հաստատել է, որ հանդիպում է «Հաջողությո՜ւն, Չարլի՛» սերիալի իր զուգընկերոջ՝ Շեյն Հարփերի հետ։ 2012 թվականին Մենդլերը նկարահանվել է նրա Rocketship երգի տեսահոլովակում։ 2015 թվականի սկզբին լուրեր տարածվեցին, որ Շեյնը և Բրիջիթը բաժանվել են. Humor Mill ամսագրին տված հարցազրույցում Բրիջիթը հաստատել է դա։
2017 թվականին Մենդլերը սկսեց հանդիպել ինժեներ-մեխանիկ Գրիֆֆին Կլևերլիի հետ։ 2019 թվականի ապրիլին նրանք հայտարարեցին իրենց նշանդրեքի մասին։


== Ֆիլմագրություն ==
Ֆիլմեր

Հեռուստասերիալներ

Տեսախաղեր

Տեսահոլովակ


== Սկավառակագրություն ==
Ստուդիական ալբոմներ
2012
Hello My Name Is...Մինի ալբոմներ2016: Nemesis


== Մրցանակներ և անվանակարգեր ==


== Ծանոթագրություններ ==